Բրայան Քրենսթոն

Բրայան Լի Քրենսթոն (, ), հեռուստատեսության, թատրոնի և կինոյի ամերիկացի դերասան, սցենարիստ, ռեժիսոր և պրոդյուսեր, «Թոնի», «Էմմի» և «Ոսկե գլոբուս» մրցանակների դափնեկիր։ Հանդիսատեսին առավելապես հայտնի է «Ամբողջ ծանրությամբ» հեռուստասերիալում Ուոլթեր Ուայթի, «Մալքոլմը կենտրոնում» սիթքոմում Հալի և «Սայնֆելդ» սիթքոմում Թիմ Ուոթլիի կերպարները մարմնավորելով։ «Ամբողջ ծանրությամբ» հեռուստասերիլում ունեցած դերակատարման չորս համար արժանացել է Էմմի մրցանակի՝ «լավագույն առաջին պլանի դերասան» անվանակարգում։ 2011 թվականին համալրելով հեռուստասերիալի պրոդյուսերական կազմը, ևս երկու անգամ դարձել է Էմմիի դափնեկիր՝ «լավագույն հեռուստադրամա» անվանակարգում։ Երեք անգամ առաջադրվել է նույն մրցանակի՝ «կատակերգական հեռուստասերիալի լավագույն երկրորդ պլանի դերասան» անվանակարգում՝ «Մալքոլմը կենտրոնում» սիթքոմում ունեցած դերակատարման համար։ Ուոլթեր Ուայթի դերակատարման համար առաջադրվել է նաև հինգ Ոսկե գլոբուս մրցանակի՝ հաղթելով մեկում (2014), ինը Կինոդերասանների միության մրցանակի՝ հաղթելով չորսում և հինգ «Սատուրն» մրցանակի՝ հաղթելով երկուսում։

2014 թվականի հունիսին արժանացել է «Թոնի» մրցանակի՝ «Մինչև վերջ» թատերական ներկայացման մեջ ԱՄՆ 36-րդ նախագահ Լինդոն Ջոնսոնին մարմնավորելու համար։

Քրենթսոնի մասնակցությամբ առավել հայտնի գեղարվեստական ֆիլմերից են «Փրկել շարքային Ռայանին» (1998), «Փոքրիկ միսս Երջանկություն» (2006), «Դրայվ» (2011) «Արգո գործողությունը», «Գոձիլա» (2014) և մի շարք այլ կինոնկարներ։

Կատարել է նաև ռեժիսորական աշխատանքներ «Մալքոլմը կենտրոնում» սիթքոմի 7, «Ամբողջ ծանրությամբ» հեռուստասերիալի 3, «Ամերիկյան ընտանիք» հեռուստասերիալի 2 և «Գրասենյակ» սիթքոմի 1 էպիզոդներում։

Ծանոթագրություններ

Արտաքին հղումներ 

 Էջը IMDb կայքում

Ամերիկացի դերասաններ
Հոլիվուդյան դերասաններ
1956 ծնունդներ
Մարտի 7 ծնունդներ
Լոս Անջելես քաղաքում ծնվածներ
20-րդ դարի դերասաններ
«Թոնի» մրցանակի դափնեկիրներ
«Էմմի» մրցանակի դափնեկիրներ
«Ոսկե գլոբուս» մրցանակի դափնեկիրներ
Լոուրենս Օլիվիեի մրցանակի դափնեկիրներ
Ամերիկացիներ իռլանդական ծագմամբ
Ամերիկացի ռեժիսորներ
Ամերիկացի պրոդյուսերներ
Ամերիկացի սցենարիստներ
Հնչյունավորողներ
Ամերիկացի կինոդերասաններ
Ամերիկացի տղամարդ թատերական դերասաններ